Wiwit taun 1996, tontonan balèt Ramayana uga ginelar kanthi carita kang wutuh. Tontonan mawa carita kang wutuh iku digarap Yayasan Roro Jonggrang lan grup-grup jogèd kaya déné Kasanggit lan Cahya Gumelar. Tontonan wutuhan iku suwéné rong jam. Papat pérangan carita karingkes sarta kawiwitan jejer pasanggiri ngrebut Sinta kang dimenangi Rama. Yayasan Roro Jonggrang bisa mitontonaké carita baka pérangan utawa carita wutuhan, déné grup mung bisa mitontonaké carita wutuhan. Grup kang main ganti-ganti. Liyané Yayasan Roro Jonggrang, kang main ana grup Cahya Gumelar, Kasanggit, Guwawijaya, Sekar Puri, Wisnu Murti, lan OMM.